# Levieg

Levieg :
| An ti-kêr. ||
| Anv gallek (ofisiel) | Legé |
| Bro istorel | Naoned |
| Melestradurezh ||
| Departamant | Liger-Atlantel |
| Arondisamant | Naoned |
| Kanton | Levieg (pennlec'h) betek 2015, Sant-Filberzh-Deaz abaoe 2015 |
| Kod kumun | 44081 |
| Kod post | 44650 |
| Maer Amzer gefridi | Thierry Grassineau 2020-2026 |
| Etrekumuniezh | Kumuniezh kumunioù Su Raez Atlantel |
| Bro velestradurel | Bro Machikoul hag al Lon |
| Lec'hienn Web | www.ville-lege44.fr |
| Poblañsouriezh ||
| Poblañs | 4 633 ann. (2020) |
| Stankter | 73 ann./km² |
| Douaroniezh ||
| Daveennoù lec'hiañ | 46° 53′ 11″ Norzh 1° 35′ 51″ Kornôg / 46.8863888889, -1.5975 |
| Uhelderioù | kreiz-kêr : 74 m bihanañ 18 m — brasañ 94 m |
| Gorread | 63,32 km² |
| Levieg ||
| kemmañ |
Levieg zo ur gumun e Breizh, e Liger-Atlantel, e gevred ar vro. Ar gumun greisteisañ e Breizh eo.

## Douaroniezh

War-hed 40 km er su da Naoned emañ, war an harzoù gant Vande.

## Anv

* Erwan Vallerie (1995) ː de Legiaco, 1119 ; Letge, 1144.

## Ardamezouriezh

* Trochet : ouzh 1 en glazur e gastell gant teir zourigell en aour, mogeriet, digoret ha goulaouet en sabel ; ouzh 2 en mouk / limestra e deir flourdilizenn en argant treustellet.

## Istor

* A-raok ma voe krouet an departamantoù e oa Levieg war Marzioù dispartiañ Breizh ha Poatev.

### Dispac'h Gall

* Krouet e voe kumun Levieg e 1790 diwar ar barrez katolik. Lakaet e voe da benn Kanton Levieg hag e Bann Machikoul. E 1800 e voe lakaet en Arondisamant Naoned.
* D'an 11 a viz Meurzh 1793, an deiz war lerc'h e oa bet krouet lez-varn an Dispac'h, 25 pe 26 mererour hag archer republikan a zo lazhet gant poblañs Levieg emzavet.
* D'ar 14 a viz Gwengolo 1793, aloubet eo Levieg gant ar republikaned. Tan a zo laket en tiez; 10 den, eus 37 da 72 vloaz, a zo lazhet. Magdeleine Trute, eus la Garrelière, oajet a 23 bloaz, a zo tapet ha kaset da Naoned, ha lazhet eno..

### XIX$^{vet}$ kantved
#### Trevadennoù

* Mervel a reas meur a waz eus ar gumun en trevadennoù : tri en Aljeria, tri en Indez-Sina, unan e Kaledonia-Nevez ha daou e Madagaskar .

#### Brezel 1870-1871

* Mervel a reas triwec’h gwaz eus ar gumun abalamour d'ar brezel hervez plakennoù ar re varv er vered.

### XX$^{vet}$ kantved
#### Brezel-bed kentañ

* Mervel a reas 162 waz ag ar gumun abalamour d'ar brezel, da lavaret eo 3,78% eus he foblañs e 1911.

#### Eil brezel-bed

* Mervel a reas 23 den eus ar gumun abalamour d'ar brezel hervez plakenn ar re varv ar vered.

### XXI$^{vet}$ kantved

* Lakaet e voe ar gumun e Kanton Sant-Filberzh-Deaz pa voe diskaret Kanton Levieg e 2014.

## Monumantoù ha traoù heverk

* Kastell ar Bois Chevalier lec'h ma voe troet e 1965 lod eus ar film Le Tonnerre de Dieu gant Denys de La Patellière, gant an aktourien Jean Gabin, Lilli Palmer, Michèle Mercier, Georges Géret ha Robert Hossein.
* Iliz katolik Gorroidigezh an Intron-Varia.
* Chapel Intron-Varia an Druez savet e 1826.
* Delwenn Charette.
* Monumant ar re varv, luc’hskeudenn. Dioueliet e voe d’an 16 a viz Gouhere 1922.
* Plakenn ar re varv 1914-1918 en iliz katolik, luc’hskeudenn.
* Plakennoù ar re varv 1914-1918 e chapel Intron-Varia an Druez, luc’hskeudennoù.
* Plakenn ar re varv 1939-1945 er vered, luc’hskeudenn.

## Emdroadur ar boblañs abaoe 1962

Niver a annezidi

## Melestradurezh

* E kumuniezh kumunioù Su Raez Atlantel emañ. Klevout a ra ar gumun ouzh Lez-varn Ensav Meur Naoned, ha Lez-varn Galv Roazhon.

## Tud

* En enor d'ar jeneral Charette e voe savet « Chapel Itron-Varia an druez » (Notre Dame de pitié) pe ar « Chapel Charette ».
* Jacques-Alexis Francheteau de La Glaustière, kannad an Trede-urzh er Stadoù-Meur (1789).
* Charles-Joseph Auvynet, kannad an Trede-urzh er Stadoù-Meur (1789).

### Ardamezeg ar familhoù

| Chevalier, Aotrounez Bois-Chevalier | En gul e zri alc'hwez en aour ouzh kab; e vevenn en glazur |

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Aozer : Jimmy.
* ↑ (fr)Cassini - EHESS - Fichenn kumun Levieg
* ↑ Génialogie. Embannadurioù Facebook. Testennoù tennet diwae marihoù parrez kuzh
* ↑ (fr)Mémorial Genweb
* ↑ (fr)Les soldats de Loire Inférieure - Monumant ar re varv
* ↑ (fr)Memorial Genweb
* ↑ (fr) Décret n° 2014-243 du 25 février 2014 portant délimitation des cantons dans le département de la Loire-Atlantique
* ↑ (fr)Memorial Genweb
* ↑ (fr)Université de Lille
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb